«**Манăн хобби**» **темӑпа 5-мӗш класра ирттермелли урокӑн технологи картти**

**Класс:** 5 класс

**Шкул:** вырăс чĕлхиллĕ шкул

**Тема (пай, раздел, блок):** Хобби

**Урок теми:** Манăн хобби.

**Урок тĕсĕ:** хутăш урок.

**Технологисем:** Вăйă, экскурси, ушкăнпа вĕренни, пĕрле ĕçлесе вĕренни, харкамлăха аталантарасси, «Критикăллă» шухăшлава аталантарасси, сывлăха упрасси, системăллă-ĕçлевлĕхлĕ, информаципе коммуникаци, проект.

**Харкамăн (пайăррăн) пĕлÿ илмелли тĕллевсем:**

1. **Права.**

вĕренÿ планне кĕрекен ытти предметсем пекех чăваш чĕлхи ачана тĕрлĕ енлĕн аталанма, тĕрлĕ çитĕнÿ тума пулăшнине ăнланма хăнăхтарни;

1. **Тĕллевпе тупсăм.**

Тĕллевсем лартса йывăрлăхсене çĕнтерме вĕрентни;

1. **Моральпе этика норми.**

Ачасен тавракурăмне пуянлатни; кăмăл-сипет енчен хăй тунă ĕçсене хакласа сăлтавлама пĕлни; кахаллăхпа наянлăха сивлени.

**Предметăн пĕрлĕхлĕ результачĕсен тĕллевĕсем:**

1. **Йĕркелÿ:**

– кирлĕ информацие вĕренÿ кĕнекинче шыраса тупма пултарни;

– ĕç йĕркине, ăна пурнăçлама кирлĕ мелсемпе майсене тупма хăнăхтарни;

– тунă ĕçе пĕтĕмлетме хăнăхтарасси.

2. **Хутшăну:**

– тĕрлĕ мелпе – мăшăррăн е ушкăнпа ĕçлесе, пĕччен е иккĕн кĕнекепе кирлĕ информаци тупма хăнăхни.

– хутшăнура пĕр-пĕрне итлеме хăнăхтарни;

– харпăр хăй шухăшне палăртса ăнлантарма, шухăша тĕрĕс те уçăмлă, çыхăнуллă каласа пама вĕрентни;

– ушкăнпа килĕштерсе ĕçлеме хăнăхтарни;

– харпăр хăйĕн тата ыттисен ĕçне хаклама вĕрентни.

3. **Информаци:**

„ Юратнă ĕç“ темăпа çыхăннă материала вуласа тишкерме, кирлине суйласа илме, пĕтĕмлетÿ тума пултарни; тишкерÿре схемăсемпе ятарлă паллăсемпе усă курма пĕлни.

**Предметăн ятарлă пĕлÿ илмелли тĕллевĕсем:**

1. ***Вĕренекенсен пĕлÿ, пултару, хăнăху ĕçĕ-хĕлĕ:*** текста илемлĕ вулама, унăн илемне илемне туйса ăнланма, тишкерме вĕренни; ĕç çинчен хăй шухăшне çыхăнуллă калани; вĕреннĕ сăмахсене çыру тата калаçу пуплевĕнче вырăнлă усă курма хăнăхни.

2. ***Вĕрентÿ хевти-талпăнăвĕ:*** кĕнекере панă текстри тата харпăр хăйĕн кăмăлне палăртса хайлаври пулăмсене хак пама пултарни.

**Мелпе меслетсем:** кашни хăй „мĕнле” пулнине хаклакан хĕвеллĕ кластерпа е синквейнпа кăсăклантарса яни; ыйту-хурав; учитель сăмахĕ; тишкерÿ, шырав, словарь ĕçĕ; ыйтусем çине хурав тупма вĕрен**ни**; вĕрентекен панă ситуацирен тухма май тупни; ваттисен сăмахĕсемпе пĕтĕмлетÿсем тума хăнăхнине малалла аталантар**ни,**  синквейн ту**ни**, уйрăмшарăн тухса калаçма хăнăхни, пĕтĕмĕшле тишкерÿ йĕрки тăрăх пĕтĕмлетÿсем тума хăнăхнине аталантарни.

**Теори пайĕ** –Пирке (сăлтав) падежĕнчи япала ячĕсем.

**Словарь ĕçĕ:** а) **ăнлантармалли пай:** кăмăллатăп – предпочитаю, килĕшеççĕ – нравятся, пултаратăп – могу, хутшăнатăп – участвую, йышăнтăмăр – заняли, çĕнтерÿ – победа.

**Курăмлăх хатĕрĕсем:** урок презентацийĕ; « Манăн юратнă ĕç» текст тăрăх йĕркеленĕ „Мĕн?“ ыйтуллă «Хĕвел» кластер; „Мĕн тăвать?“ ыйтуллă «Хĕвел» кластер; çупкам кластер, синквейн.

**Кăтарту хатĕрĕсем:** компьютер, презентаци, мультимедиапроектор.

|  |  |
| --- | --- |
| **Предмет, класс** | Чăваш чĕлхи , 5 класс (вырăс шкулĕ) |
| **Урок теми** | Манăн хобби |

|  |  |  |  |
| --- | --- | --- | --- |
| Урок тĕллевĕсем | **Харкамăн (пайăррăн) пĕлÿ илмелли тĕллевсем**   1. **Права**   Вĕренĕве кăмăлпа хутшăнма явăçни; ачасене ĕçе юратса тума хавхалантарни; чăваш халăхĕн ĕçченлĕхне упрас туйăма аталантарни; ĕçлекен пур çынна та хисеплеме вĕрентни.   1. **Тĕллевпе тупсăм.**   Тĕллевсем лартса йывăрлăхсене çĕнтерме вĕрентни;   1. **Моральпе этика.**   Ачасен тавракурăмне пуянлатни; кăмăл-сипет енчен хăй тунă ĕçсене хакласа сăлтавлама пĕлни; кахаллăхпа наянлăха сивлени. | **Предметăн пĕрлĕхлĕ результачĕсен тĕллевĕсем:**  **1. Йĕркелÿ:**  – кирлĕ информацие вĕренÿ кĕнекинче шыраса тупма пултарни;  – ĕç йĕркине, ăна пурнăçлама кирлĕ мелсемпе майсене тупма хăнăхтарни;  – тунă ĕçе пĕтĕмлетме хăнăхтарасси.  **2. Хутшăну:**  – тĕрлĕ мелпе – мăшăррăн е ушкăнпа ĕçлесе, пĕччен е иккĕн кĕнекепе кирлĕ информаци тупма хăнăхни.  – хутшăнура пĕр-пĕрне итлеме хăнăхтарни;  – харпăр хăй шухăшне палăртса ăнлантарма, шухăша тĕрĕс те уçăмлă, çыхăнуллă каласа пама вĕрентни;  – ушкăнпа килĕштерсе ĕçлеме хăнăхтарни;  – харпăр хăйĕн тата ыттисен ĕçне хаклама вĕрентни.  **3. Информаци:**  „ Юратнă ĕç“ темăпа çыхăннă материала вуласа тишкерме, кирлине суйласа илме, пĕтĕмлетÿ тума пултарни. | **Предметăн ятарлă пĕлÿ илмелли тĕллевĕсем:**  1. ***Вĕренекенсен пĕлÿ, пултару, хăнăху ĕçĕ-хĕлĕ:*** текста илемлĕ вулама, унăн илемне илемне туйса ăнланма, тишкерме вĕренни; ĕç çинчен хăй шухăшне çыхăнуллă калани; вĕреннĕ сăмахсене çыру тата калаçу пуплевĕнче вырăнлă усă курма хăнăхни.  2. ***Вĕрентÿ хевти-талпăнăвĕ:*** кĕнекере панă текстри тата харпăр хăйĕн кăмăлне палăртса хайлаври пулăмсене хак пама пултарни. |

|  |  |  |  |
| --- | --- | --- | --- |
| Урок тĕсĕ | Содержанийĕ тăрăх– **виçĕ тапхăрлă урок** | Тĕллевĕ тāрāх – хутăш урок. | Форми тāрāх – **текста тишкермелли урок** |
| Урокра кирлĕ ĕç хатĕрĕсем | компьютер, презентаци, мультимедиапроектор. | | |
| Урокра кирлĕ кăтарту хатĕрĕсем | Слайдсем: ачасен презентацийĕсем, «Мĕнле?» ыйтуллă хĕвеллĕ кластер, „Мĕн?“ыйтуллă хĕвеллĕ кластер; „Мĕн тăвать?“ ыйтуллă кластер, çупкам кластер, синквейн, фишбоун, клоуз тест, икĕ енлĕ дневник, „Блум“ чечекĕ, хут смайликсем. | | |

**Урок юхăмĕ:**

|  |  |  |  |  |
| --- | --- | --- | --- | --- |
| **Урок тапхăрĕ**  **Этап урока** | **Ĕçлевлĕхĕн тĕп енĕсем**  **(вид деятельности)** | **Вĕрентекен ĕçĕ**  *Деятельность учителя* | **Вĕренекенсен результачĕсем (ĕçĕ-хĕлĕ)**  *Деятельность ученика* | **Меслетсемпе**  **мелсем**  *(приемы и стратегии)* |
| **I. Кăсăклан-тарни** | 1. Сывлăх сунни | Ачасене сывлăх сун**ни** | Вĕрентекене сывлăх сунни, вырнаçса лар**ни** | Учитель сăмахĕ |
| 2. Пуплев зарядки | Класра туслă ĕçлессине йĕркелени | Сăвă калаççĕ:  Шăппăн ларăр, шăппăн ларăр,  Урок пырать ку класра.  Эп çыратăп, эп вулатăп,  Калаçатăп чăвашла. | Хорпа сасăпа вулани |
| 3.Çанталăк çинчен дежурнăйпа калаçни | Ыйтусем па**ни** | Дежурнăй ачасене çанталăк çинчен ыйтусем пани, ачасем хуравла**ни.** | Калаçу,  ыйту-хурав, диалог |
| 4.Урок темипе тĕллевне ачасемпе пĕрле палăртни. | Ачасене видеоролик пăхма сĕнни. | Ӗç çинчен (Манăн хобби) калакан видеоролика пăхса ачасем хăйсен тĕллĕн урок темине тата тĕллевне палăртни. Ыйтусем çине хуравлани. | Шырав - тĕпчев, тишкерÿ |
| **II. Ăнланса илни**  (20-25 минут). | 1. Вĕрентекен презентацийĕпе   паллашни.  Словарь ĕçĕ:  Кăмăллатăп, кăмăллă, килĕшеççĕ, хутшăнатăп, йышăнтăмăр, парнелерĕç, çĕнтерÿ.  Кĕнекери текста вуласа куçарни.  Диалог туни.  Текста ăнланнине ыйтусем парса *пулă шăмми* (фишбоун) схемипе уçса пани. | Ачасене презентацин 1-мĕш слайчĕ çине пăхма сĕнни. Ыйтусем пани.  Сăмахсене тĕрĕс вулама вĕренме, ăнланма ыйтни.  Текста вулаттарса куçарни, словарьти сăмахсене текстра шыраса туптарни, диалог тутарни.  Текст тăрăх пулă *шăмми* (фишбоун) схемине тутарни. | Ыйтусем çине хуравлани.  Çĕнĕ сăмахсемпе паллашни, вĕсене пуплеве кĕртни.  Текста вуласа куçарни, словарьти сăмахсене текстра шыраса тупни, диалог туни.  Текст тăрăх пулă *шăмми* (фишбоун) схемине туни. | Ыйту-хурав *(1-мĕш слайд)*  Словарь ĕçĕ, вулав *(2-мĕш слайд)*  Шырав - тĕпчев, тишкерÿ  *(3-мĕш слайд)* |
| 2.Ачасем хăйсен ĕçĕсене мĕнле тунине тĕрĕслени. | Ачасене киле парса янă ĕçпе паллаштарма ыйтни. | Ачасем „Манăн хобби“(Манăн юратнă ĕç“) темăпа тунă хăйсен ĕçĕсемпе паллаштарни (презентаци, калав). | Танлаштарни, пĕтĕмлетÿ |
| 3.Физкультура саманчĕ | Ачасем сăвă каласа хусканусем туни: | *Вĕрентекенпе пĕрле хусканусем туни, сăвă калани.*  Кам пуласшă вăйлă, паттăр,  Физзадядка кĕç пуçлатпăр.  Çавапа халь ут(ă) çулатпăр,  Кĕреплепе пуçтаратпăр,  Сенĕк илсе купалатпăр,  Пăрчăкăпа вут тататпăр,  Шăпăрпа урай шăлатпăр,  Парта хушшине ларатпăр. | Хорпа сасăпа калани. |
| 4. Грамматика материалĕ. Пирке падежĕн ыйтăвĕсемпе, аффиксĕсемпе паллашни | Кĕнекери текстра -шăн(-шĕн) аффикслă сăмахсене шыраса туптарни. | -шăн(-шĕн) аффикслă сăмахсене тупни, вĕсем патне ыйтусем лартни, предложенисем туни. | Сăнав, тĕпчев,  ыйту-хурав,  слайдсемпе ĕçлени  *(4,5-мĕш слайдсем)* |
| 5. Сиксе тухнă ситуацие татса пани. | Ситуаци темине палăртни:  1.Таньăн çĕнтерĕвĕ ашшĕпе амăшĕшĕн лайăх парне пулнă. Ашшĕпе амăшĕ Таня валли мĕн хатĕрленĕ – ши?  2.Таньăн юратнă ĕçĕ темиçе. Вăл вулама, волейбол выляма тата ташă ташлама юратать. Саша вара ташăсăр пуçне мĕн- мĕн тума юратать - ши? | Ачасем диалог туса ситуацине татса пани. | Ыйту-хурав, пĕтĕмлетÿ. |
| 6. Творчество блокĕ. Панă ĕçсене пурнăçлани. Кластер тутарни. | 1-мĕш ушкăна „мĕн?“ ыйтуллă „Хĕвел“ кластер; 2-мĕш ушкăна „мĕн тăвать?“ ыйтуллă „Хĕвел“ кластер;  3-мĕш ушкăна „мĕнле?“ ыйтуллă „Хĕвел“ кластер ĕçĕсене пурнăçлама ыйтни. | Ачасем шыраççĕ, шутлаççĕ, çыраççĕ. | „Хĕвел“ кластер туни.  Сăнав, тĕпчев,  ыйту-хурав, шырав, пĕрлештерÿ, çыхăнтару  *(6-мĕш слайд)* |
| 7. Физкультура саманчĕ. | Ачасем сăвă каласа хусканусем туни. | Ачасем сăвă каласа хусканусем туни. | Хорпа сасăпа калани. |
| 8.Вĕреннĕ материала çирĕплетни. | Текст тăрăх пĕр-пĕрне ыйтусем пама сĕнни. | Ыйтусем çине хуравлани. | Хăйсем тĕллĕн ĕçлени, пĕр - пĕрне тĕрĕслени, хăйсене оценка лартни |
| 9. Çупкам кластерпа усă курса Таньăн юратнă ĕçĕ çинчен каласа пани.  Ыйтусем çине хуравлани. | Слайдри сăмахсене усă курса çыпăçуллă текст туни ыйтусем пани, хуравлама ыйтни. | Кластер сăмахĕсене ушкăнпа вулани, предложенисем туни, вĕрентекен ыйтăвĕсене хуравлани. | Калаçу ирттерни.  Пĕрлештерÿ, çыхăнтару,  ыйтусем çине хурав тупма вĕренни, тема тăрăх калаçу иртттерни  *(7-мĕш слайд)* |
| 10.Пухнă материалпа усă курса синквейн çырни. | Доска çинчи сăмахсемпе усă курса синквейн çырма хушни. | Синквейнсем çырни. | Шырав, тĕпчев, уйăру |
| **III. Рефлекси**  (10 минут). | 1. Кăмăл карточкипе ĕçлесси.  2. Урокра ĕçленĕшĕн хăйсене паллă лартни.  2. Ачасен ĕçне хаклани. | Урока мĕнле ăнланнине оценка пама ыйтать:   * Мĕне вĕрентĕр? * Мĕнле çĕнĕлĕхсем уçрăр? * Мĕн çинчен татах пĕлес килет?   Ачасен хуравĕсене пĕтĕмлетни. | Хăйсен ĕçне хаклани.  Кăмăл - туйăмне тĕрлĕ тĕслĕ смайликсемпе палăртни..  Юлташесен ĕçне хаклани.   |  |  |  | | --- | --- | --- | | **Мана урок** | | | | |  |  | | --- | --- | | **Хушамат, ят** |  | | **Класс** |  | | | | | килĕшрĕ | тĕлĕнтерчĕ | нумай çĕннине пĕлтĕм | | кичем пулчĕ | кантăм | ăнлантăм | | мана пур пĕрех | ăнланмарăм | ыттисене пулăшрăм | | Ачасем хăйсен ĕçне учитель кашни ача умне хунă смайликпа хаклани.  Суйлав, пĕтĕмлетÿ. |
| **Киле ĕç пани**  (5 минут) | Суйлавлă киле ĕç пани  Урока вĕçлени | Пĕр ĕçе суйласа илме сĕнни:  1.Кĕнекери текст тăрăх виçĕ енлĕ дневник тумалла.  2.Ӗç çинчен калакан ваттисен сăмахĕсене тупмалла. | Дневника суйласа илнĕ ĕçе çырса хуни. |  |

Литература

* **Крылова О.Н., Муштавинская И.В**. Новая дидактика современного урокав условиях введения ФГОС ООО. Методическое пособие. ‒ СПб.: КАРО, 2013 (Серия «Петербургский вектор введения ФГОС основного общего образования»).
* **Крылова О.Н., Кузнецова Т.С.** Рабочая программа: Методические рекомендации для разработки / О.Н. Крылова, Т.С. Кузнецова. ‒ СПб.: КАРО, 2014 (Серия «Петербургский вектор введения ФГОС основного общего образования»).
* **Трунцева Т.Н.** Проектирование технологических карт уроков литературы и русского языка. 5-9 классы. М.:ВАКО, 2015 (Мастерская учителя-словесника).

**ХУШСА ПАНИСЕМ**


*1 №-лĕ хушса пани*

«Манăн юратнă ĕç» текст тăрăх йĕркеленĕ **таблица кластер**

|  |  |  |  |
| --- | --- | --- | --- |
| **Стр.,**  **абзац** | **Япалаячĕ** | **Паллă ячĕ** | **Глагол** |
| 1-мĕш абзац | ĕç  волейбол(лла)  ташши(сене) | бал | юрататăп  кăмăллатăп |
| 2-мĕш абзац | костюмĕ  костюмĕ  костюмĕ(сем) | бал  хĕрлĕ  кăвак  симĕс  сарă  бал  кăмăллă | пур  килĕшеççĕ |
| 3-мĕш абзац | ча-ча-ча  вальс  румба  танго  конкурс(сене)  концерт(сене) |  | пултаратăп  хутшăнатăп |
| 4-мĕш абзац | район(та)  ташши(сен)  конкурсĕ  конкурс(а)  ча-ча-ча  вырăн  ташă(шăн)  ноутбук | бал  лайăх | пулчĕ  хутшăнтăмăр  ташларăмăр  йышăнтăмăр  парнелерĕç |
| 5-мĕш абзац | çĕнтерÿ  анне(шĕн)  атте(шĕн)  парне | лайăх | пулчĕ |
| **Пурĕ** | **24 – япала ячĕ**  костюм - 3  ташă – 3  ча-ча-ча – 2  конкурс - 2 | **11 – паллă ячĕ**  бал - 4  лайăх - 2 | **12 – глагол**  хутшăн – 2  пулчĕ - 2 |


*2 №-лĕ хушса пани*

« Манăн юратнă ĕç» текст тăрăх йĕркеленĕ „Мĕн?“ ыйтуллă **«Хĕвел» кластер**




*3 №-лĕ хушса пани*

«Манăн юратнă ĕç» темăпа „Мĕн тăвать?“ ыйтуллă **«Хĕвел» кластера** малалла тăсăр.

**

«Манăн юратнă ĕç» текст тăрăх йĕркеленĕ **çупкам кластера** малалла тăсăр. *4 №-лĕ хушса пани*



*5 №-лĕ хушса пани*

Текст тăрăх **„Пулă шăмми“(**фишбоун) схемине йĕркелени.

**

*6 №-лĕ хушса пани*

«Манăн юратнă ĕç» текст тăрăх йĕркеленĕ **«Блум чечекĕ»**

|  |  |  |  |  |
| --- | --- | --- | --- | --- |
| **№** | **Ыйту тĕсĕ** | **Ыйтусем** | **Ыйтуллă предложенисем** | **Хурав** |
| 1. | Ансат ыйту | Кам?  Мĕн? | Кам вăл Таня? |  |
| 2. | Çирĕплетÿ ыйтăвĕ | Мĕнпе уйрăлса тăрать? | Таня ытти ачасенчен мĕнпе уйрăлса тăрать? |  |
| 3. | Хаклав ыйтăвĕ | Мĕн лайăх?  Мĕн начар? | Таньăра мĕнле лайăх енсене куратăр? |  |
| 4. | Практикăллă ыйту | Эсĕ мĕн тунă пулăттăн? | Таня вырăнĕнче пулнă пулсан эсĕ мĕн тунă пулăттăн? |  |
| 5. | Творчествăлла ыйту | Мĕн пулнă пулĕччĕ? | Пĕрремĕш вырăн йышăнман пулсан Таньăпа мĕн пулнă пулĕччĕ? |  |
| 6. | Ӑнлантармалли ыйту | Мĕншĕн? | Сана Таня сăнарĕ мĕншĕн килĕшет (килĕшмест)? |  |

*7 №-лĕ хушса пани*

«Манăн юратнă ĕç» текст тăрăх йĕркеленĕ **клоуз- тест.**

**Ĕç: Суйласа илме сĕннĕ вариантсемпе ус**ă **курса сиктерсе хăварнă сăмахсене (глаголсене) кĕртсе лартса текст йĕркелĕр.**

*(Задание: восстановите пропущенные слова, выбрав их из предложенных вариантов).*

1) Эпĕ вулама, волейболла выляма тата ташлама\_\_\_\_\_\_\_\_\_\_\_\_\_\_\_\_.

2) Ытларах бал ташшисене ташлама\_\_\_\_\_\_\_\_\_\_\_\_\_\_\_.

3) Мана хамăн бал костюмĕсем \_\_\_\_\_\_\_\_\_\_\_\_\_.

4) Эпĕ ча-ча-ча, вальс, румба, танго ташлама\_\_\_\_\_\_\_\_\_\_\_\_\_\_\_ .

5) Час-часах конкурссене, концертсене\_\_\_\_\_\_\_\_\_\_\_\_\_\_.

6) Нумаях пулмасть пирĕн районта бал ташшисен конкурсĕ \_\_\_\_\_\_\_\_\_\_.

7) Эпĕ тата Саша Петров çав конкурса \_\_\_\_\_\_\_\_\_\_\_\_\_\_\_.

8) Унта эпир ча-ча-ча \_\_\_\_\_\_\_\_\_\_\_\_, пĕрремĕш вырăн \_\_\_\_\_\_\_\_\_\_\_\_\_\_\_\_\_\_.

9)Лайăх ташăшăн мана та, Сашăна та ноутбук\_\_\_\_\_\_\_\_\_\_\_\_\_\_\_\_\_.

10) Манăн çĕнтерÿ аннешĕн те, аттешĕн те лайăх парне \_\_\_\_\_\_\_\_\_\_\_\_\_\_\_.

**Суйласа илме сĕннĕ вариантсем (слова для выбора):**

1) Кăмăллатăп, пултаратăп, юрататăп.

2) Савăнатăп, кăмăллатăп, килĕшетĕп.

3) Юратаççĕ, килĕшеççĕ, мухтанаççĕ.

4) Хутшăнатăп, пултаратăп, кăмăллатăп.

5) Вылятăп, хутшăнатăп, пулатăп.

6) Иртрĕ, пулчĕ, ташларĕ.

7) Кайрăмăр, килтĕмĕр, хутшăнтăмăр.

8) Йышăнтăмăр, илтĕмĕр, тухрăмăр.

9) Пачĕç, парнелерĕç, илчĕç.

10) Илчĕ, кайрĕ, пулчĕ.

**Хаклав виçи**

9 - 10 сăмах – «5» паллă

7 - 8 сăмах – «4» паллă

5 - 6 сăмах – «3» паллă

8 №-лĕхушса пани

«Манăн юратнă ĕç » текст тăрăх йĕркеленĕ **икĕ енлĕ дневник**

|  |  |
| --- | --- |
| Записываем, цитаты из текста, которые произвели наибольшее впечатление (вызвали воспоминания, протест или ассоциации; а может, озадачили) | Даем комментарии: что заставило записать именно эту цитату? Какие мысли она вызвала? Какой вопрос возник в связи с ней? |
| 1. Манăн юратнă ĕç темиçе. | 1. Манăн та юратнă ĕç темиçе. |
| 2. Манăн тăватă бал костюмĕ. | 2. Манăн та бал костюмĕсем тăхăнас килет. |
| 3. Эпĕ ча-ча-ча, вальс, румба, танго ташлама пултаратăп. | 3.Манăн та çак ташăсене ташлама вĕренес килет. |
| 4. Лайăх ташăшăн мана та, Сашăна та ноутбук парнелер ĕç. | 4.Çакăн пек маттур ачасем пурри мана питĕ савăнтарать. |
| 5. Манăн çĕнтерÿ аннешĕн те, аттешĕн те лайăх парне пулчĕ. | 5.Эпĕ те аннене çавăн пек парне тăвасшăн. |

9 №-лĕхушса пани

«Манăн юратнă ĕç » текст тăрăхйĕркеленĕ **синквейн** тĕслĕхĕсем

Ӗç Ташă

Юратнă, савăнăçлă Илемлĕ, хаваслă

Вулать, вылять, ташлать Хавхалантарать, савăнтарать, илемлетет

Ӗç савăнтарать, кахал пăсать Таня ташлама юратать

Пурнăç Хобби

Федорова Светлана Алексеевна

Çӗрпӳ хулин 2-мĕш шкулĕнче

Чăваш чĕлхипе литературине вĕрентекен